OpenLLM-France/wikimedia huggingface dataset:
# Pilar Martínez

Pilar Martínez (València, 1961) és una actriu valenciana principalment de teatre i doblatge, però també ha fet televisió i cinema. És llicenciada en Art Dramàtic per l'ESAD de Valencia (1979 – 1983).
Ha participat en sèries de televisió com El gran concurs (RTVV), Smiley (Netflix), en pel·lícules com Tu no eres yo (2023) o Brava (2017) i en curts com Intercanvi (2024) o Sé lo que quieras (2017). Com actriu de doblatge va fer la veu de Suneo als capítols dels dibuixos animats Doraemon, que es van emetre a TVV i l'any 2022 va rebre el premi a la millor interpretació femenina de doblatge per Els Goonies als Premis de l'Associació d'Actors i Actrius Professionals Valencians.
Va iniciar la seua carrera al teatre amb l'obra Vuelve agamenon una adaptació d'Èsquil amb el grup Alaire en 1984. Participa al muntatge La marquesa Rosalinda de Valle-Inclán, espectacle encarregat d'inaugurar la primera temporada del Centre Dramàtic de la Generalitat Valenciana i la seua seu, el Teatre Rialto de València en 1988. Interpreta a la gitana Maria en l'obra revelació de la FiraTàrrega de 1993, Jar de Manuel Veiga, amb qui compartia escenari i, on també va ser reconeguda la seua interpretació. Posteriorment la van representar durant algunes setmanes a l'Institut del Teatre de la Diputació de Barcelona. Aquesta obra la tornaran a interpretar 10 anys després durant la temporada del Teatre Akadèmia de Barcelona.
Va rebre el Premi Memorial Margarida Xirgu per la seua participació en l'obra ¡Ay, Carmela! de José Sanchis Sinisterra, dirigida por Antonio Simón Rodríguez, produïda i estrenada a París, al Festival Don Quixot i a Barcelona, al Nou Tantarantana teatre (2001). També ha rebut el Premi 2005 de ‘Les Arts Escèniques de la Generalitat Valenciana' a la Millor Actriu protagonista per Sopa de pollastre amb ordi d'Arnold Wesker. L'Associació d'Actors i Actrius Professionals Valencians li va atorgar l'any 2024 el Premi Narcís per la seua trajectòria professional en teatre, audiovisual i doblatge.

## Referències

* ↑ «Premis AAPV 2020». [Consulta: 18 juny 2024].
* ↑ «Alfredo Arias dirigirá la obra inaugural del Centre Dramàtic de la Generalitat valenciana». [Consulta: 18 juny 2024].
* ↑ «Programa Jar».
* ↑ «Programa ¡Ay, Carmela!».
* ↑ «'Sopa de pollastre amb ordi' acapara los Premis de les Arts Escèniques».
* ↑ «Pilar Martínez, premio de honor de la Associació d'Actors i Actrius Professionals Valencians».
# Plevna (Montana)

Plevna és una població dels Estats Units a l'estat de Montana. Segons el cens del 2000 tenia 138 habitants.

## Demografia

Segons el cens del 2000, Plevna tenia 138 habitants, 63 habitatges, i 40 famílies. La densitat de població era de 115,8 habitants per km².
Dels 63 habitatges en un 30,2% hi vivien nens de menys de 18 anys, en un 54% hi vivien parelles casades, en un 3,2% dones solteres, i en un 36,5% no eren unitats familiars. En el 34,9% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,78.
Per edats la població es repartia de la següent manera: un 24,6% tenia menys de 18 anys, un 2,9% entre 18 i 24, un 31,2% entre 25 i 44, un 21,7% de 45 a 60 i un 19,6% 65 anys o més.
L'edat mediana era de 40 anys. Per cada 100 dones de 18 o més anys hi havia 108 homes.
La renda mediana per habitatge era de 27.917 $ i la renda mediana per família de 33.333 $. Els homes tenien una renda mediana de 26.875 $ mentre que les dones 21.667 $. La renda per capita de la població era de 14.360 $. Aproximadament el 6,5% de les famílies i el 8,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Plevna». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Plevna». American Fact Finder. Oficina del Cens dels Estats Units, 12-01-2010.
# Plexaura (nereida)

Plexaura (en grec antic Πληξαύρη) va ser una de les cinquanta Nereides, filla de Nereu, un déu marí fill de Pontos, i de Doris, una nimfa filla d'Oceà i de Tetis. Tenia un únic germà, Nèrites. Una oceànide, Plexaura, porta el mateix nom.
Només en parla Apol·lodor quan dona la llista de nereides. El seu nom fa reverència al control que tenia sobre la brisa marina i les seves variacions.

## Referències

* ↑ Apol·lodor. Βιβλιοθήκη, I, 2, 7
* ↑ «Nereides». Theoi greek mythology. [Consulta: 26 maig 2022].
# Domingo Álvarez Enciso

Domingo Álvarez Enciso (Mansilla de la Sierra (La Rioja), 1737 - Jerez de la Frontera, 1800) va ser un pintor d'espanyol que va realitzar còpies de quadres.
Va ser aprenent amb Anton Raphael Mengs. El 1750 un dels seus quadres li va merèixer la recompensa d'obtenir una beca per estudiar a Roma. Allà es va relacionar amb altres pintors i diverses entitats religioses li van encarregar fer còpies d'alguns quadres famosos. Després de molts anys de pràctica va tornar a Cadis per exercir el 1789 el títol de director de l'escola de belles arts.

## Obres rellevants

* Tarquini i Lucrecia (còpia de Tiziano)
* El robatori de les Sabines (còpia de Cortoni)
* Diana i Endimione, situada al museu de belles arts de Cadis.
* Concepció de la Verge, situada a la Parròquia de Sant Agustí, Cadis.
* Els quatre evangelistes
* Sant Tomàs de Villanueva socorrent als pobres
* Col·lecció de dibuixos antics de la Biblioteca de la Facultat de Belles Arts

## Referències

* ↑ «Red Digital de Colecciones de Museos de España» (en castellà). Secretaría de Estado de Cultura, Ministerio de Educación, Cultura y Deporte, Gobierno de España. [Consulta: 10 gener 2014].
# Domingos André Ribeiro Almeida

Domingos André Ribeiro Almeida (Guimarães, 30 de maig de 2000) és un futbolista professional portuguès que juga de migcampista amb el València CF de la Lliga.

## Carrera de club
### Vitória Guimarães

Nascut a Guimarães, província del Minho, Almeida va ingressar al planter del Vitória SC abans de fer els 10 anys. El 6 d'agost del 2016, amb només 16 anys, va debutar amb el primer equip a la LigaPro, on va jugar 77 minuts en la derrota per 2-1 a domicili contra el CD Santa Clara.
Almeida va aparèixer en el seu primer partit a la Primeira Liga amb el primer equip el 18 d'agost del 2019, com a titular a l'empat 1-1 a casa amb el Boavista FC. Va marcar el seu primer gol a la competició el 8 de setembre, en el partit fora de casa contra el Rio Ave FC (mateix resultat). Al març, havia signat un contracte professional fins al 2022 amb una clàusula de rescissió de 20 milions d'euros.

### València

El 25 d'agost de 2022, Almeida es va incorporar al Valencia CF amb un contracte de sis anys.

## Referències

* 1 2 «André Almeida renova com o Vitória» (en portuguès). Vitória S.C., 28-03-2019. Arxivat de l'original el 22 d'abril 2021. [Consulta: 8 gener 2020].
* ↑ «Santa Clara-V. Guimarães B, 2–1: Clemente dá vitória aos açorianos nos descontos» (en portuguès). , 07-08-2016 [Consulta: 7 gener 2020].
* ↑ (en portuguès) , 18-08-2019 [Consulta: 8 gener 2020].
* ↑ (en portuguès) , 08-09-2019 [Consulta: 8 gener 2020].
* ↑ «Official statement | André Almeida». Valencia CF, 25-08-2022. [Consulta: 25 agost 2022].

## Enllaços externs

* Fitxa al web del València
* Domingos André Ribeiro Almeida, fitxa a ForaDeJogo
* Fitxa a la lliga de Portugal (portuguès)
# Doña Palla

Pelaia o Palla Ordóñez (m. d. 1058), anomenada també Domna Palla, va ser una noble lleonesa, filla de l'infant Ordoño Ramírez el Cec i la infanta Cristina Bermúdez. Es va casar amb el magnat asturià Beremund Armentáriz. Tots dos apareixen en un document de la catedral d'Oviedo de 15 de juliol de 1058 fent donació de les seves possessions sobre els rius Narcea i Cubia, així com el monestir de San Bartolomé de Lodón, situat al costat del riu Narcea. En aquest document apareix el seu fill Martí Bermúdez, que signa el document amb els seus pares. Martín va casar-se amb la comtessa Enderquina García, filla de García Ovéquiz i Adosinda Gutiérrez. El matrimoni va residir al poble de Peñaullán (Pravia), on encara es troba un castro anomenat Doña Palla.

## Bibliografia

* Torre Sevilla-Quiñones de León, Margarita Cecilia. Linajes nobiliarios de León y Castilla: Siglos IX-XIII. Salamanca: Junta de Castilla y León, 1985. ISBN 84-7846-781-5.
* Calleja Puerta, Miguel. El conde Suero Vermúdez, su parentela y su entorno social: La aristocracia asturleonesa en los siglos XI y XII. KRK Ediciones, 2001. ISBN 84-95401-68-1.
# Dravce

Dravce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1263.
# Pilar Palomer i Mateos

Pilar Palomer i Mateos (Barcelona, 1945) és una artista catalana, representant del conceptualisme dels anys 70. Va estudiar Pintura i Gravat a la Facultat de Belles Arts. Es va formar en disseny al Regne Unit i va ser Premi de Pintura de la Caixa d'Estalvis de Barcelona el 1976. El 1978 va realitzar una exposició a l'Espai 10 de la Fundació Joan Miró on mostrava el projecte que va presentar aquell mateix any a la Biennal de Venècia, a la primera participació oficial espanyola: divuit troncs de castanyers del Montseny, de sis metres de llarg i uns cent quilograms de pes, s'exhibien com cossos morts, a manera de dol ecològic pel sacrifici de la natura. En 1981 rep el Premi de dibuix de la Fundació Joan Miró.
En 1984 comença el seu treball de recerca sobre l'obra visual de Joan Brossa i en 1987 es doctora en Belles Arts per la Universitat de Barcelona amb la tesi "La poesia virtual de Joan Brossa".
La seva obra es troba en col·leccions com la de la Fundació Suñol, la Universitat de Barcelona i el MACBA.

## Exposicions rellevants

* 1978 - Biennal de Venècia - La Biennale di Venezia 1978. From Nature to Art, from Art to Nature - La Biennale di Venezia
* 1978 - Espai 10
* 1982- Galeria Joan Prats (Barcelona); Galeria Eude (Barcelona); Galeria Palau (València).
* 1983 - Galeria Mary Ann Martin Fine Art (Nova York); Galeria Rossi. (Miltown, Nova Jersey).
* 1985 - Galerie Jutta Radicke (Bonn, Alemanya); Galerie Nieuwe Weg (Utrecht, Països Baixos); Galería Nicanor Piñole (Gijón); Casa Municipal de Cultura (Avilés); Galeria Antonio Machón (Madrid).
* 1986 - Tossan Tossan Gallery (Nova York); E.P. Galerie (Düsseldorf); Galería Seiquer (Madrid); Galerie La Línea (Colònia).
* 1988 - Galeria Eude (Barcelona).
* 1990 - Galeria Eude (Barcelona).
* 1996 - Galeria Barcelona (Barcelona)
* 2013 - Facultat de Belles Arts de la Universitat de Barcelona

## Referències

* ↑ Pilar Parcerisas. Conceptualismo(s) poéticos, políticos y periféricos. Ediciones AKAL, 1 novembre 2007, p. 507–. ISBN 978-84-460-2373-9.
* 1 2 3 4 5 6 7 8 Palomer, Pilar. Pilar Palomer (maig-juny 1996). [Barcelona]: Galeria Barcelona, 1996.
* ↑ Segade, Manuel. Haver fet un lloc on els artistes tinguin dret a equivocar-se. Històries de l'Espai 10 i l'Espai 13 de la Fundació Joan Miró. Barcelona: Fundació Joan Miró, 2014. ISBN 978-84-941239-8-6 [Consulta: 25 abril 2014]. Permís de reutilització CC-BY-SA 3.0 via OTRS
* ↑ «Pilar Palomer». Web. MACBA. Arxivat de l'original el 29 d’abril 2014. [Consulta: 28 abril 2014].
# Polydactylus luparensis

Polydactylus luparensis és una espècie de peix pertanyent a la família dels polinèmids.

## Descripció

* Pot arribar a fer 72 cm de llargària màxima.
* 9 espines i 13 radis tous a l'aleta dorsal i 3 espines i 11 radis tous a l'anal.

## Hàbitat

És un peix d'aigua dolça, pelàgic i de clima tropical (1°N-2°N, 111°E-112°E) que viu entre 3 i 5 m de fondària.

## Distribució geogràfica

Es troba a la desembocadura del riu Batang Lupar (Borneo, Malàisia).

## Observacions

És inofensiu per als humans.

## Referències

* ↑ Lacépède B. G. E., 1803. Histoire naturelle des poissons. Hist. Nat. Poiss. v. 5. i-lxviii + 1-803 + index.
* ↑ uBio (anglès)
* ↑ Lim, P. K. A., Motomura, H. & Gambang, A. C., 2010. Polydactylus luparensis, a new species of threadfin (Perciformes: Polynemidae) from the Batang Lupar River, Sarawak, Borneo, Malaysia. Zootaxa, 2405: 63–68.
* 1 2 3 4 «Polydactylus luparensis» (en anglès). FishBase. Froese, Rainer; Pauly, Daniel (editors).
* 1 2 3 Lim, P. K. A., Motomura, H. & Gambang, A. C., 2010.

## Enllaços externs

* AQUATAB
# Dows

Dows és una població dels Estats Units a l'estat d'Iowa. Segons el cens del 2000 tenia 675 habitants.

## Demografia

Segons el cens del 2000, Dows tenia 675 habitants, 290 habitatges, i 164 famílies. La densitat de població era de 334,1 habitants/km².
Dels 290 habitatges en un 21,7% hi vivien nens de menys de 18 anys, en un 47,2% hi vivien parelles casades, en un 7,6% dones solteres, i en un 43,4% no eren unitats familiars. En el 40% dels habitatges hi vivien persones soles el 23,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,97.
Per edats la població es repartia de la següent manera: un 20% tenia menys de 18 anys, un 7,4% entre 18 i 24, un 25,5% entre 25 i 44, un 20,9% de 45 a 60 i un 26,2% 65 anys o més.
L'edat mediana era de 42 anys. Per cada 100 dones de 18 o més anys hi havia 85,6 homes.
La renda mediana per habitatge era de 26.141 $ i la renda mediana per família de 35.156 $. Els homes tenien una renda mediana de 22.386 $ mentre que les dones 25.500 $. La renda per capita de la població era de 15.109 $. Entorn del 8,1% de les famílies i el 7,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dows». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Dows». American Fact Finder. Oficina del Cens dels Estats Units, 12-01-2010.
# Don't Stop Now - It's Fundation

Don't Stop Now – It's Fundation és un programa de ràdio de la BBC Radio 4 protagonitzat per Gareth Hale, Norman Pace, Terry Morrison, Joe Griffiths i Victy Silva, amb Maryanne Morgan substituint Silva en la tercera temporada. Es concebia com a cabaret de comèdia sense parar i comprenia una barreja d'esquetxos i cançons humorístiques escrites pel repartiment juntament amb Charlie Adams i Geoffrey Atkinson. El repartiment portava mostrant el seu material regularment durant anys a The Tramshed a Woolwich, al Sud-Est de Londres com a Fundation quan el productor de ràdio Alan Nixon el va veure al Festival d'Edimburg.
Alguns dels esquetxos més habituals són Thirty Second Theatre, Our Fascinating Universe with Rabid Attenborough, Bargain Basement, Falsies: Forged Diaries of the Famous (que va generar un llibre del mateix nom escrit per Hale, Pace i Adams), The Secret Diary of Alien Mole (Aged 13 Million and ¾ Light Years), The Two Rons i Billy and Johnny. Els dos últims aparellats esdevindrien personatges habituals de la sèrie de televisió Hale and Pace. Joe Griffiths va proporcionar acompanyament al piano per als números musicals, com Do You Want Kebab?, Go Reliant Robin, i Do It Yourself.
El xou era prou popular entre els oients perquè se n'encarreguessin tres temporades, però això no va agradar necessàriament als crítics.

## Temporades

| Temporada | Temporada | Episodis | Dada de transmissió | Dada de transmissió |
| Temporada | Temporada | Episodis | Primer episodi | Últim episodi |
| | Pilot | Pilot | 29 de desembre de 1983 (1983-12-29) | 29 de desembre de 1983 (1983-12-29) |
| | 1 | 8 | 13 de febrer de 1984 (1984-02-13) | 02 d'abril de 1984 |
| | 2 | 6 | 14 de gener de 1985 (1985-01-14) | 18 de febrer de 1985 |
| | Especial | Especial | 17 de desembre de 1985 (1985-12-17) | 17 de desembre de 1985 (1985-12-17) |
| | 3 | 8 | 28 de juny de 1986 (1986-06-28) | 16 d'agost de 1986 |

## Referències

* ↑ «My Fair Lady – Cast & Creative». myfairladythemusical.com. Arxivat de l'original el 2007-08-08. [Consulta: 18 octubre 2019].
* ↑ «Falsies: Forged Diaries of the Famous». www.worldcat.org.
* ↑ Malcolm, Noel (1985-03-30). «Bad news». The Spectator. Consulta: 2016-08-18.
# Drongo de Sri Lanka

El drongo de Sri Lanka (Dicrurus lophorinus) és un ocell de la família dels dicrúrids (Dicruridae).

## Hàbitat i distribució

Habita boscos i zones obertes de Sri Lanka.

## Referències

* ↑ «Drongo de Sri Lanka». Cercaterm. TERMCAT, Centre de Terminologia. Rev. 10/10/2023(català)
# Porxos de la plaça del Castell (Reus)

Els porxos de la Plaça del Castell són un element arquitectònic del municipi de Reus (Baix Camp) inclòs en l'Inventari del Patrimoni Arquitectònic de Catalunya com a Bé Cultural d'Interès Local. Situats a la zona nord-oest de la plaça del Castell, són uns porxos sustentats per pilars d'uns tres metres d'alçada, la major part de secció poligonal amb tambors i capitells quadrats. Ocupa dos costats de la plaça, un en la seva totalitat i l'altre en una petita part.

## Història

La plaça del Castell és el primer nucli urbà de Reus. Es desenvolupà a finals del segle xii i correspon al pati de l'antic castell. El primer document gràfic de la plaça és de finals segle xv. Aquesta plaça es començà a urbanitzar a partir del segle xvii, quan el capítol dels canonges de Tarragona, propietaris del castell, van anar desprenent-se de les terres que havien estat de la fortalesa. Les referències del segle xix ens diuen que tant a la plaça com sota els porxos s'hi celebrava el mercat dels grans un cop per setmana.

## Referències

* ↑ «Porxos de la plaça del Castell». PatMapa. Generalitat de Catalunya. [Consulta: 3-VIII-2015].
# Dret a un nivell de vida adequat

El dret a un nivell de vida adequat o dret a una vida digna és el dret humà a un nivell de vida i a la protecció social reconegut pel dret internacional que estableix una quantitat mínima d'aliment, roba i refugi que asseguri la salut i el benestar de les persones d'acord amb el dret a l'alimentació, el dret a l'habitatge i el dret a la roba.
El dret a un nivell de vida adequat està reconegut per l'article 25 de la Declaració Universal dels Drets Humans i per l'article 11 del Pacte Internacional de Drets Econòmics, Socials i Culturals. Sovint s'ha relacionat el dret a un nivell de vida adequat amb el Discurs de les quatre llibertats del president estatunidenc Franklin Roosevelt. El fet de satisfer el dret a un nivell de vida adequat depèn d'un cert nombre d'altres drets econòmics, socials i culturals, inclosos el dret a la propietat, el dret al treball, el dret a l'educació i el dret a la seguretat social. Hi ha hagut un nombre destacat de propostes de polítiques públiques per a garantir a les persones un nivell de vida adequat mitjançant el concepte d'oferir un a renda bàsica garantida a la ciutadania, una quantitat no condicionada de «diners gratis» a fi de poder satisfer les necessitats bàsiques d'alimentació, abric i cura.

## Referències

* ↑ «Article 25. Dret a un nivell de vida digne». Amnistia Internacional. [Consulta: 15 maig 2023].
* ↑ Bourquain, Knut. Freshwater access from a human rights perspective: a challenge to international water and human rights law. Martinus Nijhoff Publishers, 2008, p. 137. ISBN 978-90-04-16954-8.
* ↑ «Pacte Internacional dels Drets Econòmics, Socials i Culturals». Amnistia Internacional. [Consulta: 15 maig 2023].
* ↑ «American Rhetoric: Franklin D. Roosevelt -- "The Four Freedoms"». [Consulta: 15 maig 2023].
# Dubovka (Tula)

* Per a altres significats, vegeu «Dubovka».
Dubovka (en rus: Дубовка) és un poble (un possiólok) de l'óblast de Tula, a Rússia, segons el cens del 2013 tenia 8.932 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Dubovka (Volgograd)

* Per a altres significats, vegeu «Dubovka».
Dubovka - Дубовка (rus) - és una ciutat de l'óblast de Volgograd, a Rússia. Es troba a la riba del Volga, a 46 km al nord-est de Volgograd.

## Història

La vila fou al començament una fortalesa fundada el 1732. Segons la tradició, el seu nom prové del bosc de roures que hi ha a prop (дуб, 'dub', significa 'roure' en rus). En els seus orígens Dubovka estava habitada per cosacs, però molts d'ells participaren en la revolta de Pugatxov, i foren expulsats després del fracàs. Dubovka rebé l'estatus de ciutat el 1803, però el perdé de seguida, i el recuperà finalment el 1925.

## Enllaços externs i referències

* (rus) Informació de Dubovka
* (rus) Mapes topogràfics
# Prizzi

Prizzi (sicilià Prizzi) és un municipi italià, dins de la ciutat metropolitana de Palerm. L'any 2007 tenia 5.711 habitants. Limita amb els municipis de Campofelice di Fitalia, Castronovo di Sicilia, Corleone, Lercara Friddi, Palazzo Adriano i Vicari.

## Administració

Llista d'alcaldes :
| Període | Identitat | Partit |
| 2008- | Antonino Garofalo | Llista cívica |

## Personatges il·lustres

* Giuseppe Alongi: criminòleg, mafiòleg
* Nicola Alongi: sindacalista, víctima de la màfia
* Vito Mercadante: poeta i sindacalista
* Ennio Pintacuda: religiós jesuïta, sociòleg, politòleg
* Giuseppe Vaiana: enginyer, físic, astrònom.
# Prnjavor

Prnjavor (ciríl·lic: Прњавор) és una ciutat de la part nord de Bòsnia i Hercegovina, amb una població de 38399 persones segons els resultats preliminars del cens de 2013. Prnjavor forma part de la República Srpska. Es troba a la part nord de Bòsnia i Hercegovina a prop de Banja Luka, que es troba a l'oest de Prnjavor. Actualment, segons els resultats preliminars del cens de 2013, Prnjavor té una població total de 38.399.

## Referències

* 1 2 http://www.bhas.ba/obavjestenja/Preliminarni_rezultati_bos.pdf Arxivat 2018-11-23 a Wayback Machine.

## Enllaços externs

* Pàgina web oficial
# La Bastida d'Hortons

* Aquest article tracta del nucli de la Bastida d'Alàs i Cerc, per l'altre poble també de l'Alt Urgell vegeu La Bastida (Ribera d'Urgellet)
La Bastida d'Hortons, coneguda simplement com la Bastida, és una població del municipi d'Alàs i Cerc de la comarca de l'Alt Urgell. El poble de la Bastida té 43 habitants però el 1991 només en tenia 23. Es troba al repeu d'un serrat proper a la Serra del Cadí, a l'esquerra del barranc de Pedralapenya, a 950 metres d'altitud.
Al poble s'hi pot trobar una església, rectangular amb un campanar de torre quadrat, dedicada a Santa Coloma. Hi hagué l'antic castell de la Bastida, dels vescomtes de Castellbò.

## Referències

* ↑ «La Bastida d'Hortons». Gran Enciclopèdia Catalana. Barcelona: Grup Enciclopèdia Catalana.